**Likumprojekta „Grozījumi Dzelzceļa likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Likumprojekts „Grozījumi Dzelzceļa likumā” (turpmāk – Projekts) paredz:1. Noteikt vēsturiskā mantojuma dzelzceļa mērķiem, Valsts dzelzceļa administrācijas, Valsts dzelzceļa tehniskās inspekcijas un Transporta nelaimes gadījumu un incidentu izmeklēšanas biroja funkciju izpildei atbilstošu finansējuma apmēru.
2. Pagarināt Dzelzceļa likuma pārejas noteikumu 50. punktā Ministru kabinetam dotā uzdevuma izpildes termiņu līdz 2023. gada 1. aprīlim un vienlaikus saglabāt vēsturiskā mantojuma dzelzceļa mērķiem, Valsts dzelzceļa administrācijai, Valsts dzelzceļa tehniskajai inspekcijai un Transporta nelaimes gadījumu un incidentu izmeklēšanas birojam finansējuma apjomu esošā līmenī vēl 2022. un 2023. gadā.
3. Redakcionālus precizējumus atbilstoši Eiropas Komisijas 2020. gada 24. jūlija Labojumam Eiropas Parlamenta un Padomes 2012. gada 21. novembra Direktīvā 2012/34/ES, ar ko izveido vienotu Eiropas dzelzceļa telpu. (turpmāk – Labojums Direktīvā 2012/34/ES).
4. Papildināt maksas iekasēšanas un aprēķināšanas shēmas definīcijas ar jaunu subjektu būtisko funkciju veicēja funkciju kvalitatīvas izpildes nodrošināšanai.

Projekts stājas spēkā 2021. gada 1. aprīlī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Satiksmes ministrijas iniciatīva;AS “LatRailNet” iniciatīva;Eiropas Komisijas 2020.gada 24. jūlija Labojums Eiropas Parlamenta un Padomes 2021. gada 21. novembra Direktīvā 2012/34/ES, ar ko izveido vienotu Eiropas dzelzceļa telpu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Projekts izstrādāts, lai papildinātu maksas aprēķināšanas un maksas iekasēšanas shēmu definīcijas ar jaunu subjektu – “manevru darba veicējs”, lai pagarinātu Dzelzceļa likuma pārejas noteikumu 50. punktā Ministru kabinetam dotā uzdevuma izpildes termiņu, kā arī, lai redakcionāli precizētu Dzelzceļa likumu atbilstoši Labojumam Direktīvā 2012/34/ES. Šobrīd Dzelzceļa likumā spēkā esošajā redakcijā iekļautās maksas aprēķināšanas un iekasēšanas shēmas definīcijas ir neatbilstošas reālajai situācijai un citiem spēkā esošajiem normatīvajiem aktiem, tādēļ Projekts paredz tās aktualizēt, papildinot ar jaunu subjektu “manevru darbu veicējs”. Grozījumi nepieciešami arī, lai arī manevru darbu veicējiem varētu piemērot AS “LatRailNet” 2017. gada 30. jūnija noteikumus Nr. JALP-7.6/01-2017 "Maksas aprēķināšanas shēma" un 2017. gada 30. jūnija noteikumus Nr. JALP-7.6/02-2017 "Maksas iekasēšanas shēma".  Dzelzceļa likuma pārejas noteikumu 50. punktā dots uzdevums Ministru kabinetam līdz 2021. gada 1. aprīlim izstrādāt un iesniegt Saeimai nepieciešamos likumprojektus, kas paredz vēsturiskā mantojuma dzelzceļa mērķiem, Valsts dzelzceļa administrācijas, Valsts dzelzceļa tehniskās inspekcijas un Transporta nelaimes gadījumu un incidentu izmeklēšanas biroja funkciju izpildei atbilstošu finansējuma apmēru.  Saskaņā ar pašreizējo Dzelzceļa likuma regulējumu minētās institūcijas tiek finansētas nevis no valsts budžeta, bet gan no dzelzceļa nozares, šim nolūkam saņemot noteiktus procentus no finansējuma apjoma, ko veido Dzelzceļa likuma 10. panta otrās daļas 1. un 2. punktā noteiktie finansēšanas avoti.  Attiecīgi, Dzelzceļa likuma 10. panta otrās daļas 1. un 2. punktā minēto dzelzceļa infrastruktūras finansējumu veido: 1) ieņēmumi no maksas par šā likuma 12.1panta pirmajā daļā minēto minimālo piekļuves pakalpojumu kompleksu (turpmāk Minimālās piekļuves pakalpojuma komplekss); 2) ieņēmumi no tās valstij piederošās zemes iznomāšanas, uz kuras izvietota publiskās lietošanas dzelzceļa infrastruktūra (15. panta otrā daļa).  Jāņem vērā, ka, pārņemot Eiropas Parlamenta un Padomes 2012. gada 21. novembra Direktīvas 2012/34/ES, ar ko izveido vienotu Eiropas dzelzceļa telpu prasības, Dzelzceļa likumā kopš 2016. gada 10. marta iekļautas cita starpā tiesību normas, kas paredz, ka pakalpojumu kopums, ko līdz šim ir sniedzis publiskās lietošanas dzelzceļa infrastruktūras pārvaldītājs un kas ir ietverts maksā par publiskās lietošanas dzelzceļa infrastruktūras izmantošanu pārvadājumiem, tiek sadalīts publiskās lietošanas dzelzceļa infrastruktūras pārvaldītāja (Minimālās piekļuves pakalpojuma komplekss) un apkalpes vietas operatora sniegtajos pakalpojumos. Savukārt, pamatojoties uz Dzelzceļa likuma 11. panta otro daļu, maksu par Minimālo piekļuves pakalpojumu kompleksu un par piekļuvi infrastruktūrai, kas savieno infrastruktūru ar apkalpes vietām, nosaka atbilstīgi vilcienu satiksmes pakalpojumu sniegšanas tiešajām izmaksām (turpmāk – Tiešās izmaksas). Tiešo izmaksu noteikšanu regulē Eiropas Komisijas 2015. gada 12. jūnija īstenošanas regula (ES) [2015/909](http://eur-lex.europa.eu/eli/reg_impl/2015/909/oj/?locale=LV) par kārtību, kā aprēķināt izmaksas, kas tieši radušās, sniedzot vilcienu satiksmes pakalpojumus (turpmāk - Regula).  Maksu par Minimālo piekļuves pakalpojumu kompleksu nosaka atbilstīgi Tiešajām izmaksām, ko no 2019. gada 3. jūlija regulē Regulas prasības (turpmāk – jaunā maksa).Ņemot vērā to, ka maksa par Minimālo piekļuves pakalpojumu kompleksu tiek piemērota tikai vienu pilnu gadu (2020. gadu), par kura rezultātiem vēl nav apstiprināts publiskais pārskats, kā arī 2020. gada kravu pārvadājumu apjoma kritumu, tai skaitā Covid-19 pandēmijas dēļ, tad uz 2021. gada 1. aprīli nav iespējams iegūt objektīvus datus par jaunās maksas ietekmi uz Dzelzceļa likuma 10. panta otrās daļas 1. un 2. punktā minēto dzelzceļa infrastruktūras finansējuma apjomu. Nezinot Dzelzceļa likuma 10. panta otrās daļas 1. punkta un 2. punkta finansējumu, nav iespējams arī noteikt no tā atbilstošu procentu apmēru finansējumam, kāds nepieciešams attiecīgi vēsturiskā mantojuma dzelzceļa mērķiem, Valsts dzelzceļa administrācijas, Valsts dzelzceļa tehniskās inspekcijas un Transporta nelaimes gadījumu un incidentu izmeklēšanas biroja funkciju izpildei.  Tā kā jaunās maksas apjoma vidējo lielumu par diviem pilniem gadiem (2020. un 2021. gadu) varēs iegūt tikai 2022. gada otrajā pusē, tad tikai pēc tam būs iespēja veikt pārrēķinus un iesniegt Saeimai nepieciešamo likumprojektu par grozījumiem Dzelzceļa likumā, paredzot vēsturiskā mantojuma dzelzceļa mērķiem, Valsts dzelzceļa administrācijas, Valsts dzelzceļa tehniskās inspekcijas un Transporta nelaimes gadījumu un incidentu izmeklēšanas biroja funkciju izpildei atbilstošu finansējuma apmēru. Ņemot vērā iepriekšminēto, Projekts paredz pagarināt Dzelzceļa likuma pārejas noteikumu 50. punktā Ministru kabinetam dotā uzdevuma izpildes termiņu līdz 2023. gada 1. aprīlim un vienlaikus saglabāt vēsturiskā mantojuma dzelzceļa mērķiem, Valsts dzelzceļa administrācijai, Valsts dzelzceļa tehniskajai inspekcijai un Transporta nelaimes gadījumu un incidentu izmeklēšanas birojam finansējuma apjomu esošā līmenī vēl 2022. un 2023. gadā, kas tiks nodrošināts atbilstoši pašreiz spēkā esošajai kārtībai - no Dzelzceļa likuma 10. panta otrās daļas 1. un 2. punktā minētā dzelzceļa infrastruktūras finansējuma, nepieprasot papildu finansējumu no valsts budžeta. Projekts paredz precizēt Dzelzceļa likuma 122. panta piekto un septīto daļu atbilstoši Eiropas Komisijas 2020. gada 24. jūlijā izdotajam Labojumam Direktīvā 2012/34/ES, attiecīgi veicot redakcionālus precizējumus Dzelzceļa likumā, lai novērstu potenciālu neskaidrību rašanos tiesību normu interpretācijā. Projekts 122. panta piektajā daļā aizstāj “iespējamas alternatīvas” ar “ilgtspējīgām alternatīvām” un 122. panta septītajā daļā nepārprotami norāda, ka minētajā gadījumā, iespējamā apkalpes vietas vai tās daļas iznomāšanu vai izīrēšana attiecas tikai uz dzelzceļa apkalpes vietu pakalpojumu sniegšanu, nevis jebkādu pakalpojumu sniegšanu, kā to var interpretēt no šā brīža spēkā esošās Dzelzceļa likuma redakcijas. |
| 3. | Projekta izstrādē iesaistītās institūcijas | Valsts dzelzceļa administrācija, Valsts dzelzceļa tehniskā inspekcija, Transporta nelaimes gadījumu un incidentu izmeklēšanas birojs, SIA ,,Gulbenes - Alūksnes bānītis”, AS “LatRailNet”. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pārvadātāji (8), publiskās lietošanas dzelzceļa infrastruktūras pārvaldītājs (1), publiskās lietošanas dzelzceļa infrastruktūras pārvaldītāja būtisko funkciju veicējs (1).  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. |  Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 2020. gada 24. jūlija Eiropas Komisijas Labojums Eiropas Parlamenta un Padomes Direktīvā 2012/34/ES (2012. gada 21. novembris), ar ko izveido vienotu Eiropas dzelzceļa telpu (OV L343, 14.12.2012.) [OV L239, lpp.16/16] |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 2020. gada 24. jūlija Eiropas Komisijas Labojums Eiropas Parlamenta un Padomes Direktīvā 2012/34/ES (2012. gada 21. novembris), ar ko izveido vienotu Eiropas dzelzceļa telpu (OV L343, 14.12.2012.) [OV L239, 24.7.2020, lpp.16/16] |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Labojuma Direktīvā 2012/34/ES13. panta 4. punkta otrā daļa. | Tiek pārņemts ar Likumprojekta 2. punktā izteiktajā Dzelzceļa likuma 12.2panta piekto daļu | Pārņemts pilnībā. | Neparedz stingrākas prasības. |
| Labojuma Direktīvā 2012/34/ES13. panta 6.punkts.  | Tiek pārņemts ar Likumprojekta 2. punktā izteikto Dzelzceļa likuma 12.2 panta septīto daļu. | Pārņemts pilnībā. | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija. | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde. | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā. |
| Iekļauj informāciju atbilstoši instrukcijas 58.1. apakšpunktam | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 „Sabiedrības līdzdalības kārtība attīstības plānošanas procesā” 7.4.1. apakšpunktam sabiedrībai tika dota iespēja rakstiski sniegt viedokli par Ministru kabineta noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Ministru kabineta noteikumu projekts un tā sākotnējās ietekmes novērtējuma ziņojums (anotācija) 2021. gada 5. februārī tika ievietots tīmekļvietnē: <https://www.sam.gov.lv/lv/izstrade-esosie-attistibas-planosanas-dokumenti-un-tiesibu-akti>Ministru kabineta tīmekļvietnē sadaļā “Valsts kanceleja” – “Sabiedrības līdzdalība”: <https://mk.gov.lv/content/ministru-kabineta-diskusiju-dokumenti>. |
| 3. | Sabiedrības līdzdalības rezultāti | Sabiedrības līdzdalības laikā saņemtie priekšlikumi tiks izvērtēti un nepieciešamības gadījumā precizēts projekts.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, Valsts dzelzceļa administrācija, Valsts dzelzceļa tehniskā inspekcija, Transporta nelaimes gadījumu un incidentu izmeklēšanas birojs, AS “LatRailNet”. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Projekta īstenošana tiks veikta esošo cilvēkresursu ietvaros. Saistībā ar Projekta izpildi nebūs nepieciešams veidot jaunas institūcijas vai likvidēt vai reorganizēt esošās.  |
| 3. | Cita informācija | Nav |

Satiksmes ministrs T. Linkaits

Vīza: valsts sekretāre I. Stepanova